ANKSTYVOSIOS INTERVENCIJOS IR STAD (STOCKHOLM PREVENTS ALCOHOL AND DRUG PROBLEMS) PROGRAMOS VERTINIMO KONSULTACINIŲ PASLAUGŲ 
TECHNINĖ SPECIFIKACIJA
 
Narkotikų, tabako ir alkoholio kontrolės departamentas (toliau – Perkančioji organizacija) perka ankstyvosios intervencijos ir STAD (Stockholm prevents alcohol and drugs problems) programos vertinimo konsultacines paslaugas. 
Pirkimas skaidomas į tris dalis, kurių kiekvienai numatoma sudaryti atskirą pirkimo sutartį, ir apibrėžiant šių dalių apimtį ir dalyką, (įskaitant ir tą atvejį, jei dvi ar tris pirkimo dalis laimės tas pats tiekėjas). Tas pats paslaugų teikėjas, jeigu atitinka visus atitinkamai pirkimo daliai keliamus reikalavimus, gali teikti pasiūlymus vienai, dviems ar visoms trims pirkimo dalims.


1 PIRKIMO DALIS: ANKSTYVOSIOS INTERVENCIJOS PROGRAMOS PRAKTINIO VADOVO PRITAIKYMO PASLAUGOS
 
	1. SĄVOKOS IR SUTRUMPINIMAI

	Paslaugos – Ankstyvosios intervencijos programos praktinio vadovo parengimo paslaugos. 

	2. PIRKIMO OBJEKTO APRAŠYMAS 

	Perkančioji organizacija numato įsigyti paslaugą, skirtą atnaujinamos Ankstyvosios intervencijos programos (patvirtintos LR sveikatos apsaugos ministro ir LR švietimo, mokslo ir sporto ministro 2018 m. sausio 18 d. įsakymo Nr. V-60/V-39) praktinio vadovo (toliau – Vadovas) parengimui, kartu su mokymo medžiagos specialistams parengimu. Perkančioji organizacija pateikia į lietuvių kalbą išverstą  Vadovo versiją, kurią paslaugos teikėjas turi peržiūrėti, adaptuoti ir parengti galutinę versiją. Taip pat paslaugos teikėjas turi parengti mokymo medžiagą specialistų parengimui, remdamasis parengtu Vadovu.
Perkamos paslaugos:

	Eil. Nr.
	Veikla
	Rezultatas

	2.1.
	Vadovo turinio analizė:
· Įvertinama Vadovo struktūra, temos, terminologija ir taikymo sritis Lietuvos kontekste.
· Identifikuojami kultūriniai, kontekstiniai ar metodiniai neatitikimai
· Pateikiamos išvados galutinei adaptacijai
	Vadovas bus pritaikytas Lietuvos kontekstui – atnaujinta struktūra, terminologija ir turinys atitiks kultūrinius ir metodinius reikalavimus.

	2.2. 
	Teisinė peržiūra: 
· Tikrinamas turinio atitikimas Lietuvos teisės aktams
	Vadovas atitiks Lietuvos teisės aktus, o identifikuoti neatitikimai bus ištaisyti, užtikrinant teisinį pagrįstumą ir praktinį taikomumą.

	2.3.
	Ekspertinis vertinimas: 
· Atliekamas ekspertinis vertinimas. Ekspertų grupė atlieka Vadovo vertinimą, nustato turinio stiprybes, trūkumus, teikia siūlymus tobulinimui.
· Pasiūlymų aptarimas su Perkančiąja organizacija. Ekspertai pristato rekomenduojamus pakeitimus ir išklauso Perkančiosios organizacijos pastabas bei pageidavimus.
	Atliktas pagrįstas ekspertinis vertinimas su konkrečiomis pastabomis ir rekomendacijomis Vadovo tobulinimui. Suderintas pakeitimų planas, atsižvelgiant į ekspertų rekomendacijas ir Perkančiosios organizacijos lūkesčius.

	2.4.
	Galutinė adaptacija: 
· Vadovas atnaujinamas pagal ekspertų įžvalgas ir susitarimus su Perkančiąja organizacija.
	Parengtas atnaujintas Vadovas  atitinkantis visus ankstesnių etapų reikalavimus.

	2.5.
	Mokymo metodikos parengimas: 
· Parengiama mokymų metodika specialistams, kurie ves Ankstyvosios intervencijos programą psichoaktyviosiomis medžiagomis eksperimentuojančiam jaunimui.
	Parengta mokymo metodika specialistams, tinkama vesti mokymus specialistams
Lietuvoje.

	2.6.
	Kokybės patikra:
· Kokybės užtikrinimui peržiūrima galutinė Vadovo versija – tikrinama kalba, nuoseklumas, struktūra, praktinis pritaikomumas.
	Parengta galutinė, kokybiškai suredaguota ir praktiškai taikytina Vadovo versija.

	3. PASLAUGŲ TEIKIMO REIKALAVIMAI 

	3.1. Paslaugos teikėjas privalo kiekvieną perkamų paslaugų įgyvendinimo veiklą (nurodytą 2 punkte) pristatyti Perkančiajai organizacijai ir suderinti veiklos rezultatus prieš pereinant prie kitos veiklos vykdymo. Pateikiama Word formatu (Microsoft Word). Šių rezultatų pateikimas bus teikiamas suderinus datą su Perkančiąją organizacija.
3.2. Paslaugos teikėjas privalo pateikti Vadovą ir mokymų metodiką Microsoft Word ir Microsoft PowerPoint formatais.
3.3. Tuo atveju, jei Vadovui bus reikalingi papildomi pataisymai, paslaugos teikėjas įsipareigoja juos atlikti ir pateikti per 10 kalendorinių dienų nuo Perkančiosios organizacijos pastabų pateikimo dienos. 

	4. PASLAUGŲ VYKDYMO TVARKA IR TERMINAI

	4.1. Paslaugų teikimo terminas – 60 dienų nuo Sutarties sudarymo dienos. 
4.2. Paslaugų teikėjas ne vėliau kaip per 5 kalendorines dienas nuo Sutarties įsigaliojimo dienos turi parengti Vadovo parengimo veiksmų planą ir suderinti jį su Perkančiąja organizacija. Visos veiklos įgyvendinamos pagal veiksmų planą, suderintą su Perkančiąja organizacija. 
4.3. Paslaugų teikėjas, suteikęs visas paslaugas, kartu su suteiktų paslaugų perdavimo-priėmimo aktu pateikia Užsakovui parengtą Vadovą.
4.4. Paslaugų teikėjas teikti paslaugas profesionaliai, kokybiškai ir laiku, vadovaudamasis techninėje specifikacijoje nustatytais reikalavimais ir paslaugų teikimo metu Lietuvos Respublikoje galiojančiais įstatymais ir kitais teisės aktais.


 
2 PIRKIMO DALIS: ANKSTYVOSIOS INTERVENCIJOS PROGRAMOS VEIKSMINGUMO IR POVEIKIO VERTINIMO METODIKOS PARENGIMO PASLAUGOS
 
	1. SĄVOKOS IR SUTRUMPINIMAI

	Paslaugos – Atnaujinamos Ankstyvosios intervencijos programos (patvirtintos LR sveikatos apsaugos ministro ir LR švietimo, mokslo ir sporto ministro 2018 m. sausio 18 d. įsakymu Nr. V-60/V-39) veiksmingumo ir poveikio vertinimo metodikos parengimas bei efektyvumo vertinimo atlikimo paslaugos.

	2. PIRKIMO OBJEKTO APRAŠYMAS 

	Pirkimo tikslas – įsigyti atnaujinamos Ankstyvosios intervencijos programos (patvirtintos LR sveikatos apsaugos ministro ir LR švietimo, mokslo ir sporto ministro 2018 m. sausio 18 d. įsakymu Nr. V-60/V-39) veiksmingumo ir poveikio vertinimo metodikos parengimo bei efektyvumo vertinimo atlikimo paslaugas. Vertinimo tikslas – moksliškai pagrįstai įvertinti programos veiksmingumą ir poveikį, parengiant išvadas ir rekomendacijas dėl jos tobulinimo.
Perkamos paslaugos:

	Eil. Nr.
	Veikla
	Rezultatas

	2.1.
	Esamos situacijos analizė ir vertinimo planavimas:
• Atliekama programos "Fred Goes Net" esamos stebėsenos ir vertinimo duomenų analizė Lietuvoje ir kitose šalyse;
• Apibendrinami pagrindiniai duomenų šaltiniai ir spragos;
• Remiantis analize, suformuluojami vertinimo tikslai, uždaviniai ir apimtis.
	Dokumentas su esamos situacijos aprašu ir vertinimo plano projektu (tikslai, uždaviniai, apimtis).

	2.2.
	Tyrimo dizaino parengimas:
• Parenkamas tyrimo metodas (kiekybinis, kokybinis ar mišrus);
• Nustatomi vertinimo laiko taškai (prieš, po, vėlesnis stebėjimas);
• Apibrėžiama imtis (dydis, sudėtis, atranka);
• Nustatomas poveikio pasireiškimo laikotarpis;
• Apibrėžiami etiniai aspektai (informuotas sutikimas, duomenų apsauga).
	Tyrimo dizaino dokumentas su schema, laiko punktais, imties ir etikos aprašu.

	2.3.
	Vertinimo rodiklių nustatymas:
• Parenkami esminiai efektyvumo rodikliai (pvz., žinios, nuostatų, elgesio pokyčiams);
• Kiekvienam rodikliui apibrėžiama reikšmė, matavimo vienetas, šaltinis, metodas, matavimo dažnis ir atsakomybė.
	Patvirtintas rodiklių sąrašas su pilnais aprašais.

	2.4.
	Vertinimo priemonių ir metodikos parengimas:
• Parengiamas standartizuotas duomenų rinkimo planas;
• Apibrėžiami respondentai, naudojamos priemonės, rinkimo eiga;
• Parengiamas duomenų analizės ir rezultatų interpretacijos planas;
• Parengiamas praktinis metodikos taikymo vadovas;
• Apibrėžiami metodikos taikymo standartai, įskaitant duomenų rinkimo, analizės ir rezultatų interpretavimo principus.
 Formatai: Word; prireikus – PowerPoint arba Excel.
	Vertinimo priemonių ir metodikos rinkinys.

	2.5.
	Pilotinis testavimas:
• Metodika išbandoma praktikoje;
• Vykdomas bandomasis duomenų rinkimas;
• Atliekami reikalingi tikslinimai.
	Pilotinio testavimo ataskaita, patikslinta metodika.

	2.6.
	Metodikos diegimas:
• Parengiamos ir perduodamos standartizuotos vertinimo priemonės ir instrukcijos programos vykdytojams;
• Paslaugos teikėjas gali pasiūlyti techninį sprendimą (pvz., Google Forms, platforma ar pan.), atsižvelgiant į duomenų apsaugos ir naudojimo paprastumo kriterijus.
	Naudojimo instrukcijos ir parengtos priemonės.

	2.7.
	Programos veiksmingumo vertinimas:
• Vadovaujantis patvirtinta metodika, vykdomas duomenų rinkimas.
• Atliekama kiekybinė ir/ar kokybinė analizė;
• Parengiama struktūruota analizės ataskaita su vizualizacijomis.
• Apibendrinami analizės rezultatai, pateikiamos įrodymais grįstos išvados apie programos poveikį.
	Suvestinis duomenų rinkinys.
Veiksmingumo vertinimo ataskaita ir išvada.

	2.8.
	Galutinė ataskaita ir pristatymas:
• Parengiama galutinė vertinimo ataskaita;
• Pateikiamos rekomendacijos;
• Ataskaita pristatoma Perkančiajai organizacijai (gyvai arba nuotoliniu būdu).
	Galutinė ataskaita (Word formatu) ir pristatymas su aptarimu.

	3. PASLAUGŲ TEIKIMO REIKALAVIMAI

	3.1. Paslaugų teikėjas per 5 kalendorines dienas nuo sutarties pasirašymo dienos privalo parengti ir suderinti su Perkančiąja organizacija detalų darbų vykdymo planą, kuriame turi aiškiai aprašyti visus paslaugų įgyvendinimo etapus ir terminus, tarpinių rezultatų pristatymo Perkančiajai organizacijai datas. 
3.2. Paslaugų teikėjas turi reguliariai pristatyti tarpinius darbų rezultatus Perkančiajai organizacijai numatytų susitikimų metu. Tarpinių rezultatų pateikimas ir aptarimas yra būtinas norint užtikrinti aukštą paslaugų kokybę bei sklandų darbų vykdymą. Visi rezultatai pateikiami Microsoft Word formatu.
3.3. Jeigu Perkančioji organizacija pateikia pastabas dėl pateiktų rezultatų, paslaugų teikėjas įsipareigoja juos ištaisyti 10 kalendorinių dienų nuo pastabų gavimo dienos ir pateikti patikslintą rezultatą.
3.4. Visi paslaugų teikimo metu sukurti dokumentai, metodikos, priemonės ir kiti produktai yra Perkančiosios organizacijos nuosavybė ir gali būti laisvai naudojami be papildomų apribojimų.

	4. PASLAUGŲ VYKDYMO TVARKA IR TERMINAI

	4.1. Veiksmingumo ir poveikio vertinimo metodika turi būti parengta per 90 kalendorinių dienų nuo Sutarties sudarymo dienos.
4.2. Programos efektyvumo vertinimas turi būti atliktas ir galutinė ataskaita pristatyta Perkančiajai organizacijai iki 2026 m. kovo 1 d.
4.4. Baigęs visus darbus paslaugų teikėjas kartu su paslaugų perdavimo-priėmimo aktu pateikia Perkančiajai organizacijai galutinę ankstyvosios intervencijos programos vertinimo metodiką ir veiksmingumo vertinimo ataskaitą Microsoft Word formatu.
4.6. Paslaugų teikėjas privalo užtikrinti, kad visi darbai būtų atliekami vadovaujantis aukštais mokslo ir praktikos kokybės standartais. Visi pateikiami sprendimai, metodikos ar išvados turi būti aiškiai pagrįsti naujausiais moksliniais tyrimais ir/ar patikimais praktiniais šaltiniais (pvz., tarptautinių organizacijų rekomendacijomis ar įrodymais grįsta patirtimi).


 

3 PIRKIMO DALIS: STOKHOLMO PROGRAMOS ALKOHOLIO IR NARKOTIKŲ VARTOJIMO PREVENCIJAI (STAD, ANGL. STOCKHOLM PREVENTS ALCOHOL AND DRUG PROBLEMS) PRAKTINIO VADOVO EKSPERTINIŲ PASLAUGŲ TECHNINĖ SPECIFIKACIJA 

	1. SĄVOKOS IR SUTRUMPINIMAI

	Paslaugos – Stokholmo programos alkoholio ir narkotikų vartojimo prevencijai (Stokholmo programa alkoholio ir narkotikų vartojimo prevencijai (STAD,, angl. angl. Stockholm prevents alcohol and drug problems) (toliau – STAD) praktinio vadovo (toliau Vadovas) pritaikymo ekspertinės paslaugos. Paslaugos, skirtos STAD programos praktinio vadovo pagrindu paruošti veiksmų planą savivaldybėms (projekto partneriams).

	2. PIRKIMO OBJEKTO APRAŠYMAS 

	Pirkimo objektas – praktinio vadovo turinio ekspertinio vertinimo ir veiksmų plano parengimo paslaugos. Paslaugos teikėjas turės peržiūrėti perkančiosios organizacijos pateiktą išverstą praktinio vadovo versiją, pateikti pastabas dėl turinio kokybės ir aktualumo, bei parengti praktiniam taikymui pritaikytą veiksmų planą.
Perkamos paslaugos:

	Eil. Nr.
	Veikla 
	Rezultatas

	2.1. 
	Teorinė ir metodinė peržiūra. Įvertinama Vadovo struktūra, temos, terminologija ir taikymo sritis, naudojamų teorinių modelių tinkamumas ir pritaikomumas bei pateikiamos rekomendacijos.
	Atliktas ekspertinis Vadovo įvertinimas, pateikiamos rekomendacijos

	2.2. 
	Mokymų gairių parengimas. Parengti efektyvias ir įtraukias mokymų turinio gaires specialistams, dirbsiantiems su pasilinksminimo vietų darbuotojais.
 
	Parengtos mokymų turinio gairės, kurių pagrindu vėliau bus rengiama mokymų medžiaga.

	2.3. 
	Veiksmų plano parengimas. Remiantis pateiktomis rekomendacijomis ir gairėmis, parengti veiksmų planą, padėsiantį efektyviai taikyti numatytą metodą Lietuvoje.
	Parengtas veiksmų planas.

	2.4. 
	Galutinių dokumentų (rekomendacijų, gairių ir veiksmų plano) pristatymas užsakovui.
 
	 

	
	3. PIRKIMO OBJEKTO APIMTYS IR REIKALAVIMAI

	
	3.1. Paslaugos teikėjas privalo pateikti visus galutinius dokumentus redaguojamu formatu – Microsoft Word (DOCX). Tai apima visų paslaugos vykdymo etapų rezultatus: parengtas rekomendacijas, mokymų turinio gaires, veiksmų planą bei visus kitus su paslauga susijusius dokumentus.
3.2. Paslaugų teikėjas teikia paslaugų perdavimo-priėmimo aktą per Sutartyje numatytą laikotarpį. 
3.3. Tuo atveju, jei bus reikalingi papildomi pataisymai, Paslaugos teikėjas įsipareigoja juos atlikti ir pateikti per 10 kalendorinių dienų nuo gauto grįžtamojo ryšio.

	
	4. PASLAUGŲ VYKDYMO TVARKA IR TERMINAI

	
	4.1. Paslaugų teikimo terminas – 30 (trisdešimt) darbo dienų nuo Sutarties sudarymo dienos.
4.2. Paslaugų teikėjas ne vėliau kaip per 5 (penkias) kalendorines dienas nuo Sutarties įsigaliojimo dienos privalo parengti išsamų darbų atlikimo planą ir jį suderinti su Perkančiąja organizacija, o visi sprendimai, susiję su paslaugos vykdymu (metodai, turinys, dokumentų struktūra ir kt.), turi būti derinami su Perkančiąja organizacija.
4.5. Paslaugų teikėjas privalo užtikrinti, kad visi galutiniai paslaugos rezultatai (įskaitant rekomendacijas, gaires, veiksmų planą ir kitus susijusius dokumentus) būtų pateikti redaguojamu formatu – Microsoft Word (DOCX). Dokumentai turi būti parengti aiškiai, nuosekliai, tinkamai suformatuoti.

	
	
	
	
	






